ddrg/super_eurlex huggingface dataset:
Poslovne dejavnosti zadevnih podjetij so:

— za IBM: multinacionalno podjetje, dejavno po vsem svetu na področju razvoja, proizvodnje in trženja široke palete rešitev informacijske tehnologije (IT), ki zajemajo programsko opremo, sisteme (kot so strežniki in sistemi za hrambo podatkov) in storitve (kot so poslovno svetovanje in storitve infrastrukture IT),

— za Maersk: mednarodna skupina, dejavna na področju pomorskega prevoza zabojnikov, storitev na terminalih, luške vleke in logistike, ki ima tudi ločen energetski oddelek (predvsem izkoriščanje nafte in plina, vrtanje in upravljanje tankerjev),

— za skupno podjetje: razvoj in trženje rešitve za digitalizacijo trgovine, ki naj bi v svetovni dobavni verigi na področju ladijskega prevoza zagotavljala vidnost pošiljke od konca do konca in upravljanje dokumentov za svetovno trgovino.
2.

Poslovne dejavnosti zadevnih podjetij so: — za Total: mednarodni integrirani proizvajalec energije, dejaven na vseh področjih naftne in plinske industrije, tako v predproizvodni kot poproizvodni fazi, ter na področjih energije iz obnovljivih virov in proizvodnje energije, — za Engie LNG: obsega sredstva v lasti energetskega podjetja Engie v sektorju utekočinjenega zemeljskega plina, vključno s pogodbami za dobavo, prodajo in ponovno uplinjanje UZP, lastniškim kapitalom in pogodbenimi pravicami nad ladijskim prevozom UZP in obrati za utekočinjanje plina, skupaj s pridruženimi pravnimi subjekti in ustreznim osebjem v različnih jurisdikcijah.
2.

Poslovne dejavnosti zadevnih podjetij so: — za IFM: upravljavec naložb po vsem svetu s sedežem v Avstraliji, upravlja sredstva, vložena v infrastrukturo, lastniške instrumente, ki kotirajo na borzi, zasebni kapital in dolžniške naložbe, — za CDPQ: kanadski institucionalni vlagatelj, dejaven po vsem svetu, ki upravlja sklade, primarno za javne in parajavne pokojninske in zavarovalne načrte. Vlaga na večjih finančnih trgih, v lastniške instrumente, ki kotirajo na borzi, infrastrukturo in nepremičnine, — za Conmex: dejaven pri gradnji in upravljanju skupine cest, na katerih se plačuje cestnina, ki so del cestnega sistema Mexiquense Beltway (Sistema Carretero del Oriente del Estado de México, znanega tudi kot Circuito Exterior Mexiquense in Vialidad Mexiquense) v Mehiki.
2.

Poslovne dejavnosti zadevnih podjetij so: — MNAI proizvaja in prodaja pnevmatike za široko paleto vozil (vključno z osebnimi avtomobili in lahkimi dostavnimi vozili, težkimi tovornimi vozili, vozili za rekreacijo, stoji za zemeljska dela, kmetijskimi vozili, zrakoplovi, motornimi kolesi in kolesi) v Združenih državah Amerike, Kanadi in Mehiki. MNAI je del skupine Michelin, ki je dejavna na svetovni ravni. — SCOA je dejavno na področju cevastih izdelkov, jekla in neželeznih kovin, strojev in električne energije, kemikalij in elektronike, izdelkov, povezanih z življenjskim slogom, ter mineralnih surovin in energetike. SCOA je pod nadzorom podjetja Sumitomo Corporation, ki je dejavno na svetovni ravni. — Skupno podjetje bo kombinacija distribucijskih dejavnosti podjetij MNAI in SCOA ter bo dejavno zlasti v Združenih državah Amerike in Mehiki. Skupno podjetje bo vodilo nekaj manjših distribucijskih dejavnosti v EGP.
2.

Poslovne dejavnosti zadevnih podjetij so: — za MSCIF: sklad, ki ga upravlja podjetje Macquarie Infrastructure and Real Assets (Europe) Limited („MIRAEL“). MIRAEL je del skupine Macquarie Group. Skupina Macquarie Group je svetovni ponudnik bančnih, finančnih, in svetovalnih storitev ter storitev upravljanja skladov, ki kotira na avstralski borzi, — za AIL: odvisno podjetje v popolni lasti podjetja Allianz SE, ki je končna nadrejena družba skupine Allianz Group. Skupina Allianz Group ponuja celovit spekter produktov in storitev na področju zavarovalništva in upravljanja sredstev zasebnim in poslovnim strankam v več kot 70 državah. Skupina je dejavna predvsem v Nemčiji, Združenih državah, Franciji, Italiji, Združenem kraljestvu in azijsko-pacifiški regiji, — za Elenia Group: lastnik in upravljavec distribucijskih omrežij za električno energijo in podjetij za daljinsko ogrevanje na Finskem.
2.

Poslovne dejavnosti zadevnih podjetij so: — za podjetje Toohil Telecom: podjetje je del skupine podjetij pod nadzorom Xavierja Niela, ki se večinoma osredotočajo na naložbe v naslednjih sektorjih: telekomunikacije, mediji, tehnologije, zagonska podjetja in nepremičnine. Xavier Niel zlasti nadzoruje Iliad, francosko podjetje, dejavno na področju zagotavljanja fiksne in mobilne telefonije ter zagotavljanja storitev dostopa do interneta in gostovanja, — za podjetje Eircom: podjetje nudi vrsto fiksnih govornih, podatkovnih, hitrih širokopasovnih, mobilnih in televizijskih storitev ter storitev govora po IP in Wi-Fi posameznim potrošnikom, gospodinjstvom, poslovnim uporabnikom, trgovcem na debelo, malim in srednjim podjetjem ter vladi v Republiki Irski. Prav tako nudi vrsto storitev povezljivosti strankam javnega sektorja v Severni Irski ter irskim podjetjem s hčerinskimi družbami ali podružnicami v Združenem kraljestvu.
2.

Poslovne dejavnosti zadevnih podjetij so: — za Saica: zbiranje in dobava odpadnega papirja, proizvodnja kartona za embalažo, proizvodnja reciklirane kartonaste embalaže in prožne embalaže. Saica je v lasti podjetja Aragocias, španskega holdinga, in deluje v Španiji, Franciji, Italiji, na Portugalskem, v Združenem kraljestvu, na Irskem, v Turčiji, Luksemburgu in na Nizozemskem, — za Emin Leydier: proizvodnja recikliranega kartona za embalažo in drugih rešitev kartonaste embalaže. Podjetje Emin Leydier je dejavno predvsem v Franciji, pa tudi v celotnem EGP.
1.

Komisija je 8. januarja 2016 prejela priglasitev predlagane koncentracije („predlagana koncentracija“), s katero podjetje Airbus Safran Launchers („ASL“, Francija), ki je skupno podjetje pod skupnim nadzorom podjetja Airbus Group S.E. („Airbus“, Nizozemska) in podjetja Safran S.A. („Safran“, Francija), pridobi izključni nadzor nad podjetjem Arianespace Participation S.A. in podjetjem Arianespace S.A. (skupaj „Arianespace“, Francija). Podjetja Airbus, Safran in ASL so v nadaljnjem besedilu imenovana „stranke“.
1.

Komisija je 23. novembra 2017 prejela priglasitev predlagane koncentracije v skladu s členom 4 Uredbe Sveta (ES) št. 139/2004 (1). Ta priglasitev zadeva naslednja podjetja: — Kyocera Corporation (Japonska) („Kyocera“), — Ryobi Limited (Japonska) („Ryobi“), — Ryobi Dalian Machinery Co., Ltd (Kitajska) („RDM“), — Ryobi Sales Co. (Japonska) („Ryobi Sales“), — Kyocera Industrial Tools Co., Ltd (Japonska) („KIT“). Podjetje Kyocera pridobi v smislu člena 3(1)(b) uredbe o združitvah nadzor nad celotnima podjetjema KIT in Ryobi Sales. Podjetje Kyocera and podjetje Ryobi pridobita v smislu člena 3(1)(b) in člena 3(4) uredbe o združitvah skupni nadzor nad podjetjem RDM. Koncentracija se izvede z nakupom delnic v novoustanovljeni družbi, ki je skupno podjetje, in nakupom delnic.
2.

Poslovne dejavnosti zadevnih podjetij so: — za Sogecap: podjetje ponuja širok razpon produktov življenjskega zavarovanja in zaščite mrežam skupine Société Générale za bančništvo na drobno in zasebno bančništvo. Skupina Société Générale je dejavna zlasti na področju mednarodnega bančništva na drobno, finančnih storitev, bančništva za podjetja in investicijskega bančništva, — za Cardif Assurance: podjetje je dejavno v sektorju življenjskih zavarovanj in je v lasti skupine BNP Paribas, tj. francoske bančne skupine, ki je dejavna predvsem na področju bančništva in storitev na drobno ter bančništva za podjetja in institucije, — za Diversipierre: podjetje je dejavno na področju nepremičninskih naložb in ga upravlja podjetje BNP Paribas REIM France, — za Powerhouse France: podjetje ima v lasti portfelj stanovanjskih nepremičnin v več francoskih departmajih (med drugim Seine-Maritime, Seine-et-Marne, Ain, Loiret, Isère, Nord in Pas-de-Calais). Stanovanjske nepremičnine so zakupljene za skupino EDF in njene zaposlene.
2.

Poslovne dejavnosti zadevnih podjetij so: — za HPN: hčerinsko podjetje podjetja Hutchison Port Holdings („HPH“) Limited, ki je v lasti podjetja CK Hutchison Holding Limited, upravlja pristanišča in pomorske kontejnerske terminale. V Evropi skupina HPH zagotavlja prekladalne storitve v pristaniščih v Belgiji, Nemčiji, na Poljskem, v Španiji, na Švedskem, Nizozemskem in v Združenem kraljestvu, — za TMA Holding: prekladalne storitve (predvsem na celinskem kontejnerskem terminalu v Harlingenu, Nizozemska), špediterske in pogodbene logistične storitve, — za TMA Logistics: rešitve za kopenski, pomorski in zračni promet, prekladanje (zabojniki in razsuti tovor), pretovarjanje tovora, projektni tovor, skladiščenje in carinjenje blaga, vključno z zagotavljanjem prekladalnih storitev za zabojnike na kontejnerskih terminalih v Velsnu in Amsterdamu, ter ro-ro prekladalne storitve v Velsnu (vse na Nizozemskem).
2.

Poslovne dejavnosti zadevnih podjetij so: — za Carl-Zeiss-Stiftung: Carl-Zeiss-Stiftung obvladuje podjetji Carl Zeiss AG in Schott AG. Podjetje Carl Zeiss AG je tehnološki koncern, dejaven na področju optike in optoelektronike. Podjetje Schott AG je tehnološki koncern, dejaven na področju specialnega stekla in steklokeramike, — za Deutsche Telekom: Deutsche Telekom AG je ponudnik telekomunikacij in informacijske tehnologije, ki je dejaven po vsem svetu v več kot 50 državah. Podjetje trži proizvode in storitve s področja fiksnih/širokopasovnih omrežij, mobilne tehnologije, interneta, televizije prek internetnega protokola ter informacijske in komunikacijske tehnologije. Poleg tega zagotavlja telekomunikacijske storitve na veleprodajni ravni drugim ponudnikom telekomunikacijskih in internetnih storitev, — za Carl Zeiss Smart Optics: namen podjetja Carl Zeiss Smart Optics, Inc. je razvoj in trženje sistema pametnih očal.
2.

Poslovne dejavnosti zadevnih podjetij so: — za podjetje Mitsui: japonsko podjetje za splošno trgovinsko dejavnost, dejavno na poslovnih področjih, kot so mehanizacija, elektronika, železo in jeklo, premog in neželezne kovine, kemikalije ter oskrba z energijo, — za podjetje Sime Darby: podjetje s sedežem v Maleziji, dejavno zlasti na področju razvoja nepremičnin, — za skupno podjetje: pridobivalo in razvijalo bo zemljišča za namene logističnega/industrijskega parka v Maleziji.
2.

Poslovne dejavnosti zadevnih podjetij so: — za DENSO Corporation: dobava napredne avtomobilske tehnologije, sistemov in sestavnih delov za proizvajalce avtomobilov, — za Fujitsu Ten Limited: dobava napredne avtomobilske tehnologije, sistemov in sestavnih delov za proizvajalce avtomobilov.
2.

Poslovne dejavnosti zadevnih podjetij so: — za Daimler: proizvodnja in distribucija osebnih avtomobilov in gospodarskih vozil, pa tudi opravljanje finančnih storitev v avtomobilski industriji, vključno s financiranjem, lizingom, zavarovanjem in upravljanjem voznih parkov, — za VCI: finančni produkti in storitve, vključno z lizingom in financiranjem za nova in rabljena vozila, za kupce in trgovce znamke Volkswagen v ZDA, — za AutoGravity: podjetje potrošnikom v ZDA ponuja aplikacijo za primerjavo ponudb za financiranje in lizing vozil, ki je dostopna prek pametnih telefonov ali prek njegovega spletnega mesta.
2.

Poslovne dejavnosti zadevnih podjetij so: — za podjetje P7S1: holdinška družba ene glavnih brezplačnih televizijskih mrež v Nemčiji. Osnovna dejavnost podjetja P7S1 in njegovih odvisnih družb so brezplačne televizijske postaje, financirane z oglaševanjem in predvajane v Nemčiji, Avstriji in Švici. Poleg tega je podjetje dejavno predvsem na področju multimedijev in trženja, — za podjetje TF1: holdinška družba ene glavnih brezplačnih televizijskih mrež v Franciji. Podjetje TF1 in njegove odvisne družbe upravljajo z brezplačnimi in plačljivimi televizijskimi postajami v francoskem jeziku in se ukvarjajo z različnimi poslovnimi dejavnostmi, ki se nanašajo na avdiovizualni sektor. TF1 je del skupine Bouygues Group, ki zajema raznoliko skupino podjetij z dejavnostmi v gradbenem, telekomunikacijskem in medijskem sektorju, — za podjetje Mediaset: holdinška družba ene glavnih brezplačnih televizijskih mrež v Italiji. Mediaset ima prek svojega nadzornega deleža v podjetju Mediaset España Comunicación S.A. v lasti tudi eno glavnih televizijskih mrež v Španiji. Obe podjetji upravljata z brezplačnimi in plačljivimi televizijskimi postajami v italijanskem in španskem jeziku ter se ukvarjata z različnimi poslovnimi dejavnostmi, ki se nanašajo na avdiovizualni sektor, vključno s prodajo oglaševanja po različnih distribucijskih platformah. Mediaset je del skupine Fininvest group, ki zajema podjetja z dejavnostmi v medijskem, založniškem, športnem in finančnem sektorju, — za skupno podjetje: mednarodno trženje in prodaja videooglaševanja, ki se prikazuje pred, med in po tem, ko so bile video vsebine dane na voljo na digitalne medije, ki jih uporabljajo strani ali tretje osebe.
2.

Poslovne dejavnosti zadevnih podjetij so: — za Bain Capital: družba za naložbe zasebnega kapitala, dejavna v večini panog, — za Reiff: distributer nadomestnih pnevmatik na veleprodajni in maloprodajni ravni, predvsem v Nemčiji. Dobavlja tudi platišča, kompletna kolesa in pomožne storitve ter izvaja protektiranje pnevmatik za tovornjake.
2.

Poslovne dejavnosti zadevnih podjetij so: — za Carlyle: globalni upravljavec alternativnih naložb, ki upravlja sklade, ki na svetovni ravni vlagajo v štiri naložbena področja: zasebni korporativni kapital, realna sredstva, globalne tržne strategije in rešitve, — za GTCR: zasebno kapitalsko podjetje, ki se osredotoča na naložbe v rastoča podjetja na področjih finančnih storitev in tehnologije, zdravstva, tehnologije, medijev in telekomunikacij ter poslovnih storitev za rastoča podjetja, — za AMRI: svetovna organizacija za pogodbene raziskave in proizvodnjo, ki strankam zagotavlja integrirane storitve odkrivanja, razvoja in proizvodnje zdravil.
2.

Poslovne dejavnosti zadevnih podjetij so: — za DB: lastništvo deležev v podjetjih za komunikacijsko infrastrukturo, — za PSPIB: upravljanje pokojninskih naložb v okviru izvajanja pokojninskih načrtov kanadske javne uprave, kanadskih sil, kanadske kraljeve konjeniške policije in rezervnih sil. Upravlja diverzificiran globalni portfelj, vključno z delnicami, obveznicami in drugimi vrednostnimi papirji s stalnim donosom, ter naložbe v zasebni kapital, nepremičnine, infrastrukturo, naravne vire in zasebni dolg, — za TIAA: zagotavljanje naložbenih produktov in opravljanje storitev za osebe, ki delajo na akademskem, raziskovalnem, zdravstvenem in kulturnem področju v ZDA, — za Vantage: lastništvo in upravljanje petih v celoti zakupljenih podatkovnih centrov v dveh tehnoloških središčih, in sicer v krajih (i) Santa Clara, Kalifornija, in (ii) Quincy, Washington, ZDA, s skupno zmogljivostjo približno 56 MW.
2.

Poslovne dejavnosti zadevnih podjetij so: — Toray je globalno podjetje s sedežem na Japonskem, ki deluje v več kot 20 državah in se ukvarja s proizvodnjo, obdelavo in prodajo vlaken in tekstila, plastike in kemikalij, proizvodov s področja IT in sestavljenih materialov iz ogljikovih vlaken; ter opravlja okoljske in inženirske storitve ter storitve s področja bioznanosti, — Mitsui je globalna japonska skupina, ki se ukvarja s ponudbo logističnih rešitev in financiranja, razvojem večje mednarodne infrastrukture in drugimi projekti na različnih področjih: jeklo ter mineralni viri in viri kovin; prevozni sistemi; kemikalije, energija, prehrana, zdravstvo, potrošništvo, IT, komunikacije in razvoj podjetij po vsem svetu, — Soda je japonsko podjetje, ki se ukvarja s proizvodnjo, prodajo, raziskavami in razvojem kemikalij na področju vonjav, okusa in arom v Aziji in Evropi.
2.

Poslovne dejavnosti zadevnih podjetij so: — KPS je sklad za upravljanje naložb s sedežem v ZDA, ki investira v različne gospodarske sektorje, vključno z osnovnimi materiali, potrošniškimi izdelki z blagovno znamko, zdravstvenimi izdelki in luksuznimi izdelki, avtomobilskimi deli, osnovno opremo in splošno proizvodnjo, — DexKo je načrtovalec in proizvajalec osi priklopnikov in sestavnih delov tekalnega mehanizma s sedežem v ZDA. Ponuja osi in zavore priklopnikov, pesta in bobne, šasije, sestavne dele vzmetenja in druge sestavne dele tekalnega mehanizma.
Sedanja različica uredbe CLP ljudi in okolja ne varuje dovolj pred intrinzičnimi nevarnostmi nekaterih kemikalij v prostem obtoku na enotnem trgu EU, kar je težava, ki jo obravnava ta pobuda. Ta težava se kaže na treh področjih:

1.Nevarne kemikalije niso celovito identificirane in razvrščene. To velja zlasti za kemikalije, ki imajo lastnosti endokrinih motilcev (ED), obstojnih snovi, snovi, ki se kopičijo v organizmih, in strupenih snovi (PBT), zelo obstojnih snovi in snovi, ki se zelo lahko kopičijo v organizmih (vPvB), obstojnih, mobilnih in strupenih snovi (PMT) ali zelo obstojnih in zelo mobilnih snovi (vPvM), saj trenutno ni obveznosti sistematičnega pregledovanja in razvrščanja glede na te lastnosti.

2.Pristojni organi držav članic in Evropska agencija za kemikalije (v nadaljnjem besedilu: agencija ECHA) delujejo v okviru svojih virov pri pripravi predlogov (v primeru pristojnih organov držav članic) in mnenj (v primeru agencije ECHA) za usklajeno razvrščanje in označevanje snovi. Nimajo torej optimalnih orodij za izvajanje enotnih ukrepov za obvladovanje tveganja za vse nevarne kemikalije. Kar lahko tudi privede do razdrobljenosti enotnega trga in neenakih konkurenčnih pogojev za podjetja, ki delujejo na njem.

3.Sporočanje o kemijskih nevarnostih ni optimalno, kar se kaže v nepoznavanju nevarnih lastnostih kemikalij. Zato potrošniki in podjetja svojih odločitev o nakupu ne morejo sprejeti na podlagi zanesljivega znanja, da bi lahko čim bolj zmanjšali okoljska in zdravstvena tveganja, zaradi česar so lahko potrošniki, delavci in okolje izpostavljeni nepotrebnim tveganjem. Obstaja visoka stopnja neskladnosti z obveznostmi iz uredbe CLP glede informacij o nevarnih zmeseh v e-trgovini, ki se predložijo centrom za zastrupitve, zato je njihovo zagotavljanje nujne zdravstvene pomoči včasih nezadostno.
V čem je težava in zakaj je to težava na ravni EU?

Neskladje med pravili o DDV, ki so stara že 30 let, in sedanjo digitalno resničnostjo povzroča dvoplastno težavo: 1.neoptimalna pobiranje DDV in nadzor nad DDV – zakonodajni okvir EU o DDV ni v celoti prilagojen novi digitalni resničnosti in je dovzeten za goljufije; 2.prevelika bremena in stroške izpolnjevanja obveznosti – digitalno gospodarstvo in novi poslovni modeli ustvarjajo nove izzive in stroške za davčne uprave in podjetja. Izzivi in morebitne koristi digitalizacije v smislu nadzora/boja proti goljufijam in zmanjšanja bremena se trenutno ne obravnavajo v celoti. Težave so še posebej opazne na treh področjih: (1) pri poročanju o DDV (zahteve za digitalno poročanje), kadar obveznost poročanja ni digitalna in države članice neusklajeno uvajajo različne zahteve za digitalno poročanje; (2) pri obravnavi DDV v platformnem gospodarstvu, v katerem se tradicionalna in digitalna podjetja ne obravnavajo enako, in (3) pri registraciji za DDV, saj je mogoče število primerov, v katerih se morajo podjetja registrirati v več kot eni državi članici, še bolj zmanjšati. Pravila o DDV za čezmejno trgovino v EU zaradi svoje narave vključujejo več kot eno državo članico, DDV pa je davek, ki je usklajen na ravni EU.
Organizirani kriminal je ena največjih groženj varnosti Evropske unije. Organizirani kriminal je zaradi vse bolj zapletenih načinov njegovega delovanja, izpopolnjenih sredstev za pranje in prikrivanje nezakonito pridobljenih sredstev ter obsega njegovih ogromnih dobičkov, ki po ocenah vsako leto znašajo najmanj 139 milijard EUR, zelo težko zatirati. Bistveno je, da se povrnejo nezakoniti dobički in poskrbi, da se kazniva dejanja ne splačajo. Kljub sklepu Sveta o uradih za odvzem premoženjske koristi iz leta 2007 in direktivi o odvzemu iz leta 2014, ki določata minimalne standarde za začasno zavarovanje in odvzem, se storilcem kaznivih dejanj odvzame le manjši del nezakonito pridobljenih sredstev. Razlogi za to so:

·zmogljivosti za hitro identifikacijo, sledenje in začasno zavarovanje sredstev so omejene, saj organi kazenskega pregona ne dajejo prednosti finančnim preiskavam, uradi za odvzem premoženjske koristi pa nimajo virov, pooblastil in informacij za učinkovito sodelovanje med državami članicami;

·upravljanje sredstev se ne izvaja vedno učinkovito, saj potrebno strokovno znanje ni vedno na voljo, ukrepi, ki zagotavljajo, da sredstva ne izgubijo svoje vrednosti, pa se ne sprejemajo sistematično. Visoki stroški upravljanja in izguba vrednosti sredstev odvračajo od uvedbe postopkov za sledenje in zamrznitev sredstev;

·obstoječa orodja za odvzem ne zajemajo vseh kriminalnih trgov in niso zasnovana za zajetje premoženjskih koristi, pridobljenih s kaznivimi dejanji, kadar storilci kaznivih dejanj, zlasti tisti na višjih položajih v kriminalnem podjemu, uspešno zakrivajo svoje sledi in skrijejo nezakoniti izvor svojih sredstev.

·Poleg tega povrnitev in odvzem sredstev za širok nabor organov, ki imajo različne vloge, ne predstavlja prednostne naloge.
Nasilje nad ženskami in nasilje v družini sta razširjena po vsej EU. Leta 2014 je vsaka tretja ženska v EU poročala, da je doživela obliko fizičnega in/ali spolnega nasilja. Glede na upravne podatke iz leta 2019 je razširjenost tovrstnega nasilja v EU ocenjena na 21,2 %. Poleg nespletnih oblik nasilja nad ženskami in nasilja v družini naraščata tudi kibernetsko nasilje nad ženskami in kibernetsko nasilje med intimnimi partnerji, ki naj bi leta 2020 po ocenah prizadela 52 % mladih žensk po vsem svetu.

Žrtve nasilja zaradi spola so lahko tako ženske kot moški, vendar so ženske nesorazmerno bolj izpostavljene takemu nasilju. Nasilje v družini prizadene tudi druge družinske člane (npr. zakonce, otroke in starejše družinske člane). Nasilje nad ženskami in nasilje v družini prizadene milijone ljudi v EU in je prisotno v vseh državah članicah.

Temeljni dejavniki nasilja nad ženskami in nasilja v družini so škodljive družbene norme in stereotipi, ki povzročajo neenakost spolov; nepriznavanje posebnih značilnosti kaznivih dejanj nasilja nad ženskami in nasilja v družini; in neučinkoviti protiukrepi (pravna razdrobljenost, pravna negotovost in neučinkovito izvrševanje).

Tako na ravni EU kot na nacionalni ravni so bile ugotovljene vrzeli pri preprečevanju tovrstnega nasilja ter pri zaščiti in podpori žrtvam, dostopu do sodnega varstva in pri usklajevanji politik, tako v državah članicah, ki so ratificirale Istanbulsko konvencijo, kot v tistih, ki tega niso storile. Relevantni standardi EU so razdrobljeni po več pravnih instrumentih, zaradi česar niso privedli do učinkovitega spremljanja in izvrševanja za to skupino žrtev. Čeprav je Istanbulska konvencija sprožila ukrepe na nacionalni ravni, spremljanje izvajanja Konvencije kaže, da še vedno obstajajo vrzeli.

Glede na razvoj razmer v zadnjih desetletjih ni verjetno, da se bo število žrtev tovrstnega nasilja znatno zmanjšalo, če ne bo odločnejšega in usklajenega ukrepanja na področju preprečevanja, zaščite, dostopa do sodnega varstva, podpore žrtvam in usklajevanja politik.
Vsi stroški in koristi so v primerjavi z osnovnim scenarijem izraženi kot sedanja vrednost v obdobju 2021–2050 (v stalnih cenah za leto 2015). Večji prodor obnovljivih in nizkoogljičnih goriv v mešanico pomorskih goriv se bo izrazil z znatnim zmanjšanjem emisij toplogrednih plinov in v manjši meri emisij onesnaževal zraka. Finančne koristi so bile ocenjene na 10 milijard EUR za onesnaževanje zraka in na 138,6 milijarde EUR za podnebne spremembe.

Pričakuje se, da bodo upravljavci ladij zaradi nižjih operativnih stroškov (vzdrževanje, posadka itd.) dosegli prihranke v višini 2,3 milijarde EUR. Te napovedi upoštevajo tudi manjši upad dejavnosti pomorskega prevoza.

Dodaten opazen vpliv se nanaša na uporabo naprednih goriv in pogonskih tehnologij ter njihov posredni vpliv na inovacije. Predlog naj bi pospešil prodor plovil na gorivne celice (18,9 %) in električni pogon (5,4 %) v floti do leta 2050 (v primerjavi z osnovnim scenarijem brez prodora teh tehnologij). Dodatne okoljske koristi lahko na primer izhajajo iz vse večje uporabe električne energije v pristaniščih in med plovbo, kot je zmanjšanje podvodnega hrupa ali onesnaževanja vode zaradi usedlin izpušnih plinov v morju, vendar te niso bile ocenjene.